b'\n_START_ARTICLE_\nSveti Petar (otok)\n_START_PARAGRAPH_\nSveti Petar je hrva\xc5\xa1ki otok v Primorsko-goranski \xc5\xbeupaniji._NEWLINE_Sveti Petar je manj\xc5\xa1i nenaseljeni s sredozemskim grmi\xc4\x8devjem (makijo) porasel oto\xc4\x8dek, ki le\xc5\xbei na severu Jadrana, v zahodnem nizu Kvarnerskih otokov, ju\xc5\xbeno od otoka Lo\xc5\xa1inja, nasproti severovzhodne obale Ilovika. Povr\xc5\xa1ina oto\xc4\x8dka, na katerem stoji svetilnik je 0,956 km\xc2\xb2, dol\xc5\xbeina obale meri 5,70 km. Najvi\xc5\xa1ji vrh z imenom Velo brdo je visok 62 mnm._NEWLINE_Na otoku so ostanki rimske ville rustice. V 11. stoletju so na otoku zgradili benedektinski samostan Sancti Petri Nembis ", po katerem se otok imenuje. Ostanki zidov tega samostana se sedaj uporabljajo za ograjo pokopali\xc5\xa1\xc4\x8da. Samostanska cerkev je bila poru\xc5\xa1ena v 19. stoletju. Bene\xc5\xa1ki obrambni stolp iz 1597 pa je prav tako v ru\xc5\xa1evinah._NEWLINE_Iz pomorske karte je razvidno, da svetilnik, ki stoji na jugozshodni strani otok oddaja svetlobni signal: B Bl 3s. Nazivni domet svetilnika je 5 milj.'